แคว้นลอมบาร์เดีย

ลอมบาร์เดีย (อิตาลี: Lombardia), ลุมบาร์ดีอา (ลุมบาร์ตตะวันตก: Lombardia) หรือ ลอมบาร์ดี (อังกฤษ: Lombardy) เป็นแคว้นหนึ่งในยี่สิบแคว้นของประเทศอิตาลี มีเมืองหลักคือมิลาน (มีลาโน) ประชากร 1 ใน 6 ของอิตาลีอาศัยอยู่ในแคว้นนี้ และผลิตภัณฑ์มวลรวมภายในประเทศ 1 ใน 5 ของอิตาลีผลิตขึ้นในแคว้นนี้ ลอมบาร์เดียใช้ภาษาอิตาลีเป็นภาษาราชการ ถึงแม้ว่าจะมีภาษาท้องถิ่นอันเก่าแก่ต่าง ๆ มากมาย (ภาษาลุมบาร์ตตะวันออกและลุมบาร์ตตะวันตก) และยังมีผู้พูดภาษาเอมีเลียในจังหวัดมันโตวา, ปาวีอา และเครโมนา จุดหมายปลายทางสำคัญที่นักท่องเที่ยวนิยมประกอบด้วยเมืองทางประวัติศาสตร์ เช่น มิลาน, เบรชชา, มันโตวา, ปาวีอา, เครโมนา, แบร์กาโม และมีทะเลสาบการ์ดา, โคโม, มัจโจเร และอีเซโอ การแบ่งเขตการปกครอง แคว้นลอมบาร์เดียแบ่งเขตการปกครองออกเป็น 12 จังหวัด แหล่งมรดกโลก วัดซานตามารีอาเดลเลกราซีเอ วัดที่มีจิตรกรรมฝาผนัง อาหารค่ำมื้อสุดท้าย ที่วาดโดยเลโอนาร์โด ดา วินชี และคอนแวนต์ในคณะดอมินิกัน หมู่บ้านเครสปีดัดดา ภาพเขียนบนหินที่วัลคาโมนรคา ภูเขาศักดิ์สิทธิ์แห่งปีเยมอนเตและลอมบาร์เดีย เมืองมันโตวาและซับบีโยนีตา หมายเหตุ อ้างอิง แหล่งข้อมูลอื่น เว็บไซต์อย่างเป็นทางการของแคว้นลอมบาร์เดีย (ในภาษาอิตาลี)